Public procurement notice: Contract Notice
Published: 2019-07-29
Buyer: Jyväskylän kaupunki
Country: FI
Contract type: Services
Procedure: Open procedure
CPV classification: 71521000: Construction-site supervision services
Submission deadline: 2019-08-30
Award criteria: The most economic tender

Technical requirements: Jyväskylän kaupungin kaupunkirakenteen toimialan Liikenne- ja viheralueet -palvelualue pyytää tarjouksia katu- ja aluerakentamisen työmaavalvonnasta. Katu- ja aluerakentamisen kohteet sijaitsevat eri puolilla Jyväskylää mukaan lukien Korpilahden, Tikkakosken ja Vaajakosken. Kohteet sisältävät katujen sekä kävely- ja pyöräteiden sekä niihin liittyvien rakenteiden ja järjestelyiden rakentamisen. Tilaaja määrittelee työmaavalvonnan kohteet vuosittain. Kohteiden määrä voi vaihdella sopimuskauden aikana, eikä tilaaja sitoudu tiettyyn kohdemäärään. Tämän kilpailutuksen perusteella valitaan kaksi (2) palveluntuottajaa puitejärjestelyyn. Puitesopimuskausi on neljä (4) vuotta.
Työmaavalvonnan tarkoituksena on rakentamisen virheettömyyden ja turvallisten työtapojen varmistaminen työmaalla. Valvojalla tulee olla tehtävään tarvittava koulutus, kokemus infra-alan rakentamisesta sekä yleisten sopimusehtojen, lainsäädännön ja viranomaismääräysten tuntemus. Valvojalla tulee olla laadun seurannan kannalta tarvittava perehtyneisyys maarakentamisen työkoneautomaatioon liittyvissä asioissa (Yleiset inframallivaatimukset). Valvojan tulee perehtyä kohteen rakentamisen suunnitelmiin, urakka-asiakirjoihin ja laatukriteereihin, jotta hänellä on selvä käsitys tilaajan tavoittelemasta laadusta. Valvojan tehtävänä on varmistaa, että rakentaminen tapahtuu suunnitelmia, urakan sopimusasiakirjojen mukaisia laatukriteerejä (muun muassa InfraRYL) ja hyvää rakentamistapaa noudattaen. Valvoja dokumentoi kohdekohtaisesti sovitulla tavalla ohjeet, määräykset ja luvat, jotka hän on antanut urakoitsijalle. Työmaavalvontaa suorittava(t) henkilö(t) tulee nimetä. Toimittajan tulee nimetä valvojan sijaiset ja myös näiden tulee täyttää tilaajan asettamat vähimmäisvaatimukset. Kohteisiin voi sisältyä erityistä asiantuntemusta ja kokemusta edellyttäviä töitä, kuten purkutyötä, kaivu- ja kaivantotyötä, paalutustyötä, sillanrakentamista, räjäytys- ja louhintatyötä sekä vaativia nostoja. Jos työmaalle nimetyltä valvojalta puuttuu riittävä asiantuntemus ja kokemus kohteessa olevista erityistä asiantuntemusta edellyttävistä töistä, työmaavalvonnan sopimus edellyttää kokeneen asiantuntijan käyttämistä apuna työmaalla. Valvojan tulee olla käytettävissä ma–pe klo 7:00–16:00 välisenä aikana. Työmaiden kiireellisten ongelmatilanteiden varalta valvojan tulee päästä Jyväskylän keskustassa sijaitsevalle työmaalle puolentoista (1,5) tunnin vasteajalla. Vasteajalla tarkoitetaan aikaa, joka kuluu tilaajan yhteydenotosta siihen, kun valvoja saapuu Jyväskylän keskustaan. Vasteaikaa tarkastellaan Google Maps -reittisuunnittelun perusteella. Lähtöpaikaksi merkitään valvojaksi nimetyn henkilön toimipaikan osoite ja kohteeksi Rakentajantalo (Hannikaisenkatu 17, Jyväskylä).
Tarkoituksena on, että sopimuskausi käynnistyy mahdollisimman pian lainvoimaisen hankintapäätöksen jälkeen.
Tarjoukset avataan hankintayksikön tiloissa määräajan päättymisen jälkeen aikaisintaan edellä mainittuna ajankohtana. Avaustilaisuus ei ole julkinen.